
GROZĪTS 10.12.2025

NOLIKUMS
ATKLĀTS KONKURSS
“Telpu un teritorijas uzkopšanas pakalpojumi pārvaldīšanā esošajiem pašvaldības īpašumiem” 
identifikācijas Nr. SIA “JNĪP” 2025/43

1. Iepirkuma identifikācijas numurs, pasūtītājs un vispārīga informācija
1.1. Iepirkuma identifikācijas numurs: SIA “JNĪP” 2025/43
1.2. Pasūtītājs un kontaktinformācija 
	Pasūtītāja nosaukums
	SIA “Jelgavas nekustamā īpašuma pārvalde”

	Adrese
	Pulkveža Brieža ielā 26, Jelgavā, LV 3007, Latvija,

	Reģ. Nr.
	LV43603011548

	Darba laiks
	P. 8.00 -19.00; O., T., C. 8.00-17.00, Pk. 8.00-15.00 
pusdienas pārtraukums 12.00-13.00.
(pirmssvētku dienās vai pārceltajās darba dienās darba laiks var atšķirties no norādītā)

	Kontaktpersona (par iepirkuma
procedūru, dokumentāciju)
	Viktorija Penčura -SIA "Jelgavas Nekustamā īpašuma pārvalde"​​ Iepirkumu un kontroles daļas vadītāja.
Kontaktpersona iepirkuma procedūras laikā sniedz tikai organizatoriska rakstura informāciju, pa e-pastu iepirkumi@jnip.lv

	Kontaktpersona par objektu apskati
	Jeļena Baranovska - SIA "Jelgavas Nekustamā īpašuma pārvalde"​​ Nekustamā īpašuma pārvaldīšanas direktore.
Tālrunis: 63084791; 
E-pasts: jelena@jnip.lv

	Mājaslapa
	www.nip.lv


1.3. Iepirkuma veids saskaņā ar Publisko iepirkumu likuma (turpmāk − PIL) 8.pantu – Atklāts konkurss (turpmāk arī – konkurss).
1.4. Iepirkumu veic ar SIA “Jelgavas nekustamā īpašuma pārvalde” valdes locekļa rīkojumu izveidota iepirkuma komisija (turpmāk – komisija).
2. Iepirkuma priekšmeta apraksts, CPV kodi, paredzamā līgumcena
2.1. Iepirkuma priekšmets: «Telpu un teritorijas uzkopšanas pakalpojumi pārvaldīšanā esošajiem pašvaldības īpašumiem”, saskaņā ar iepirkuma dokumentācijas prasībām. 
2.2. Iepirkuma galvenais CPV kods: 90910000-9 (uzkopšanas pakalpojumi);
2.3. Iepirkuma priekšmets netiek dalīts daļās.
2.4. Pretendentam piedāvājums jāiesniedz par visu iepirkuma priekšmetu. 
2.5. Pretendents nedrīkst iesniegt piedāvājumu variantus.
3. Līguma izpildes laiks un vieta:
3.1. Līguma izpildes laiks – 36 kalendārie mēneši no līguma noslēgšanas dienas. 
3.2. Izpildes vieta: Jelgavas valstspilsēta;
4. Piedāvājuma iesniegšanas vieta, datums, laiks un kārtība
4.1. Piedāvājums jāiesniedz līdz 2026.gada 14.janvārim plkst. 10.00 tikai ELEKTRONISKI, izmantojot Valsts reģionālās attīstības aģentūras (turpmāk – aģentūra) pārziņā esošo elektroniskās iepirkumu sistēmas (turpmāk EIS) e-konkursu apakšsistēmu, pircēja profila adresē tīmekļvietnē https://www.eis.gov.lv/EKEIS/Supplier/Organizer/1481.
Piedāvājumu iesniegšanas termiņš saīsināts saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 6.punktu.
4.2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām, tos neatver un nevērtē.
4.3. Komisija atver elektroniski iesniegtos piedāvājumus 2026.gada 14. janvārī plkst. 14.00, izmantojot aģentūras mājaslapā pieejamos rīkus piedāvājumu elektroniskai saņemšanai.
4.4. Ja Pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz komisijai elektroniskā atslēga ar paroli šifrētā dokumenta atvēršanai.
4.5. Iesniegto piedāvājumu pretendents var atsaukt un grozīt tikai līdz piedāvājumu iesniegšanas termiņa beigām.
4.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.
4.7. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
4.7.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
4.7.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
4.7.3. elektroniski (PDF formas veidā) sagatavoto piedāvājumu šifrējot ārpus 
e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
4.8. Sagatavojot piedāvājumu, pretendents ievēro, ka piedāvājumā iesniedzamie dokumenti jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā, PDF formātā vai citā pasūtītājam ērti un vienkārši pieejamā formātā, un jāpievieno tam paredzētajā e-konkursu sistēmas šā konkursa sadaļas apakšsadaļā. Piedāvājums parakstāms ar drošu elektronisko parakstu un laika zīmogu vai ar EIS piedāvāto sistēmas parakstu.
4.9. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā atbilstoši Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
4.10. Pretendents ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības”).
5. [bookmark: _Toc319506849][bookmark: _Toc319939730]Iepirkuma nolikuma saņemšana un informācijas apmaiņas kārtība
5.1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem, tai skaitā atbildes uz ieinteresēto piegādātāju jautājumiem, grozījumi iepirkumu dokumentācijā, u.c., EIS e-konkursu apakšsistēmā https://www.eis.gov.lv/EKEIS/Supplier/Organizer/1481 pircēja profilā pie attiecīgā iepirkuma.
5.2. Informācijas apmaiņa:
5.2.1. komisija un ieinteresētais piegādātājs vai pretendents ar informāciju apmainās rakstiski latviešu valodā, nosūtot informāciju (jautājumu) pa pastu uz nolikuma 1.2.apakšpunktā norādīto adresi vai uz kontaktpersonas e-pastu, vai izmantojot EIS e-konkursu apakšsistēmu;
5.2.2. par jautājumu saņemšanas dienu tiek uzskatīts saņemšanas datums darba laikā, kas norādīts nolikuma 1.2.apakšpunktā. Ārpus darba laika iesniegtais jautājums tiek uzskatīts par saņemtu nākošajā darba dienā;
5.2.3. Ja Piegādātājs ir laikus pieprasījis papildu informāciju par Nolikumā iekļautajām prasībām, Komisija to sniedz atbilstoši PIL 36.panta otrās daļas noteikumiem – piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām;
5.2.4. komisija atbildi ieinteresētajam piegādātājam nosūta elektroniski uz elektroniskā pasta adresi, no kuras ir saņemts jautājums, publicē EIS e-konkursa apakšsistēmā pircēja profilā pie attiecīgā iepirkuma;
5.2.5. Piegādātāja pienākums ir pastāvīgi sekot pircēja profilā publicētajai informācijai un ievērtēt to savā piedāvājumā;
5.2.6. Komisija nav atbildīga par to, ja kāds ieinteresētais piegādātājs nav iepazinies ar informāciju par iepirkumu, kurai ir nodrošināta brīva un tieša elektroniska pieeja EIS e-konkursu apakšsistēmā pircēja profilā.
6. Pretendentiem noteiktās prasības un iesniedzamie dokumenti (Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)
	Prasība:
	Iesniedzamais dokuments (vai arī komisija pārbauda publiski pieejamās vietnēs):

	6.1. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām (ja attiecīgās valsts normatīvie akti šādu reģistrāciju nosaka).
	6.1.1. Par reģistrācijas faktu Latvijas Republikas Uzņēmumu reģistrā, komisija pārliecināsies Uzņēmumu reģistra tīmekļvietnē www.ur.gov.lv. 
6.1.2. Par reģistrāciju kā saimnieciskās darbības veicējam, komisija pārliecināsies Valsts ieņēmumu dienesta tīmekļvietnē www.vid.gov.lv.
6.1.3. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs (ja attiecīgās valsts normatīvie akti paredz šāda veida reģistrāciju) izdots dokuments par reģistrācijas faktu vai jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). Minētais nosacījums attiecināms arī uz apakšuzņēmējiem, ko pretendents norāda savā piedāvājumā (atbilstoši nolikuma prasībām) un kam mītnes valsts ir ārvalstīs.

	6.2. Piedāvājuma dokumentus paraksta persona, kura likumiski pārstāv pretendentu, vai ir pilnvarota pārstāvēt pretendentu šajā iepirkuma procedūrā.
	· personas tiesības pārstāvēt pretendentu komisija pārbauda publiski pieejamā interneta vietnē;
· dokuments, kas apliecina personas tiesības likumiski pārstāvēt pretendentu jāiesniedz gadījumā, ja šāda informācija nav pārbaudāma publiski pieejamās datu bāzēs;
· pilnvara par pretendenta pārstāvības tiesību piešķiršanu, ja piedāvājumu paraksta pretendenta pilnvarota persona.

	6.3. Prasības attiecībā uz pretendenta tehniskajām un profesionālajām spējām

	6.3.1. Pretendentam iepriekšējo 3 (trīs) gadu laikā (no 2021. gada līdz piedāvājuma iesniegšanas dienai) ir pieredze uzkopšanas pakalpojumu veikšanā, kas atbilst šādām prasībām: 
6.3.1.1. telpu uzkopšanā – prasību apliecina ar vienu līgumu, kura ietvaros uzkopto telpu platība ir ne mazāk kā 500 m2;
6.3.1.2. teritorijas uzkopšanā – prasību apliecina ar vienu līgumu, kura ietvaros uzkoptās teritorijas platība ir ne mazāk kā 1000 m2 un kura izpilde uz piedāvājumu iesniegšanas brīdi ir vismaz 12 mēneši.
6.3.2. Par līgumiem, ar kuriem pretendents pamato savu pieredzi, jāiesniedz pasūtītāja atsauksme vai līdzvērtīgs dokuments, kas satur vismaz šādu informāciju: 
1) pasūtītājs,
2) līguma nosaukums, 
3) līguma izpildītājs,
4) līguma izpildes termiņš vai datums,
5) līguma ietvaros izpildītie pakalpojumi un platība,
6) pasūtītāja paraksts.
	Pretendents aizpilda un iesniedz nolikuma 2.pielikuma “Kvalifikācijas informācija” 1.punktā noteikto informāciju/dokumentus.

	6.4. Pretendentam jāveic savas darbības Civiltiesiskās atbildības apdrošināšana uz līguma darbības laiku
	6.4.1. Iesniedz Civiltiesiskās atbildības apdrošināšanas polises kopiju vai, ja tāda nav uz piedāvājuma iesniegšanas dienu, iesniedz apliecinājumu – ja pretendents iegūs iepirkuma līguma slēgšanas tiesības, tad iesniegs Civiltiesiskās atbildības apdrošināšanas polisi uz iepirkuma līguma noslēgšanas dienu.

	6.5. Pretendents nodrošina pakalpojuma izpildē kvalificētu personālu – apmācīts pielietot atbilstošas uzkopšanas darbu metodes un lietot uzkopjamajai virsmai paredzētos profesionālos uzkopšanas materiālus, ķīmiskos līdzekļus un aprīkojumu.
	6.5.1. Pretendenta apliecinājums par to, ka pretendentam ir kvalificēts personāls vai, ja tāda nav uz piedāvājuma iesniegšanas dienu, iesniedz apliecinājumu – ja pretendents iegūs iepirkuma līguma slēgšanas tiesības, tad nodrošinās atbilstošu personālu uz iepirkuma līguma noslēgšanas dienu.

	6.6. Personas, uz kuras iespējām pretendents balstās, un apakšuzņēmēji:
6.6.1. Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura: pretendents var balstīties uz citu personu tehniskajām un profesionālajām iespējām.
6.6.2. Pretendents drīkst nodot apakšuzņēmējam līguma daļas veikšanu, piesaistot iepirkuma līguma izpildē – piedāvājumā iesniedz informāciju par tiem apakšuzņēmējiem, kuriem nododamās līguma daļas vērtība ir vismaz 10 000 euro.
	6.6.3. Ja pretendents balstās uz citu personu iespējām, tas iesniedz informāciju atbilstoši nolikuma 2.pielikuma “Kvalifikācijas informācija” 2.1.apakšpunkta prasībām.

6.6.4. Pretendents savā piedāvājumā norāda  apakšuzņēmējus[footnoteRef:1], ko piesaistīs iepirkumā līguma izpildē, ja tiem nododamās līguma daļas vērtība ir vismaz 10 000 euro, iesniedzot informāciju atbilstoši nolikuma 2.pielikuma “Kvalifikācijas informācija” 2.2.apakšpunkta prasībām. [1:  Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei (Publisko iepirkumu likuma 1.panta 1.punkts). Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā (Publisko iepirkumu likuma 63.panta trešā daļa)] 



	6.7. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem.
Minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja pretendents ir personālsabiedrība,
2) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām,
3) uz pretendenta norādīto apakšuzņēmēju, kuram nododamās līguma daļas vērtība ir vismaz 10 000 euro,
4) PIL 42.panta otrās daļas 1., 2. un 3. punkts – uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē,
PIL 42.panta otrās daļas 1., 2. un 11. punkts – uz pretendenta patieso labuma guvēju.
	6.7.1. Komisija pārbauda pretendentu, ievērojot Publisko iepirkumu likuma 42.pantā noteikto kārtību.
6.7.2. Ja Latvijā reģistrēta pretendenta vai personu apvienības dalībnieka (ja pretendents ir personu apvienība), kas ir akciju sabiedrība un tam vairāk nekā 25% kapitāla daļu (akciju) īpašnieks vai turētājs nav Latvijā reģistrēta juridiskā persona vai personu apvienība, tad pretendents to norāda savā piedāvājumā (informāciju norāda brīvā formā un iesniedz e-konkursu apakšsistēmas sadaļā “Izslēgšanas nosacījumi un atlases prasības”). Ja pretendents tiek atzīts par tādu, kuram būtu piešķiramas līguma slēgšanas tiesības, tad:
1) ja Ministru kabineta noteiktajā informācijas sistēmā nav pieejami dati par PIL 42.panta otrās daļas 3.punktā minēto izslēgšanas iemeslu, kad pretendents vai tā apakšuzņēmējs (kuram izpildei nododamās līguma daļas vērtība ir vismaz 10 000 euro), vai personas, uz kuras iespējām pretendents balstās, izslēdzams no dalības iepirkuma procedūrā, iesniedz komisijai apliecinājumu, ka uz pretendentu šie nosacījumi neattiecas;
2) ārvalstī reģistrēta juridiskā persona iesniedz komisijai reģistrācijas valsti apliecinošu dokumentu.

	6.8. Uzticamības nodrošināšanai iesniegto pierādījumu vērtēšana
	6.8.1. Ja pretendents vai personālsabiedrības biedrs, ja pretendents ir personālsabiedrība, būtu izslēdzams no dalības iepirkuma procedūrā, pamatojoties uz Publisko iepirkumu likuma (PIL) 42.panta otrās daļas 1., 4., 5., 6., 7., 10., 11., 12., 13., 14.punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.

	6.9. Pretendentu, kuram būtu piešķiramas iepirkuma līguma slēgšanas tiesības, pārbauda Starptautisko un Latvijas Republikas nacionālo sankciju likuma 11.1 panta pirmajā daļā minētajos gadījumos.
	6.9.1. Komisija pārbauda pretendentu publiski pieejamās  tīmekļvietnē: 
https://sankcijas.lursoft.lv/.
6.9.2. Attiecībā uz ārvalstī reģistrētu pretendentu ziņas par Sankciju likuma 11.¹ panta pirmajā daļā minētajām personām komisija iegūst vienā no šādiem veidiem:
1) pieprasot pretendentam iesniegt ārvalsts kompetentās institūcijas izziņu*, nosakot informācijas sniegšanas termiņu ne īsāku par 10 darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patieso labuma guvēju vai ziņas par to, ka patieso labuma guvēju noskaidrot nav iespējams);
2) patstāvīgi;
3) ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
*ja pretendentam izziņas ir pieejamas uz piedāvājuma iesniegšanas brīdi, tad tās var pievienot piedāvājumam


7. Pretendenta tehniskais piedāvājums (Dokumenti iesniedzami e-konkursu apakšsistēmas sadaļā “Tehniskā piedāvājuma prasības”) – jāsagatavo, ievērojot iepirkuma dokumentācijā noteiktās prasības iesniedzot:
7.1.  aizpildītu nolikuma pielikumu “Pakalpojumu izmaksu saraksts” ( 3.1.pielikums).
7.2.  apliecinājumu par objektu apskati saskaņā ar Iepirkuma nolikuma 8.punktu un atbilstoši nolikuma 1.pielikuma “Pieteikums – finanšu piedāvājums” 1.6.punktu.

8. Objektu apskate.
8.1.  Lai Iepirkuma ieinteresētajiem piegādātājiem būtu iespējams kvalitatīvi sagatavot piedāvājumus, veikt atbilstošus izmaksu aprēķinus un precīzi noteikt veicamo darbu apjomus, Pasūtītājs, pirms piedāvājumu iesniegšanas termiņa, paredz rīkot obligātu ieinteresēto Pretendentu Iepirkuma objektu apskati*
* ieinteresētajiem piegādātājiem, kuri objektu apskati veica Pasūtītāja iepriekš organizētās iepirkuma procedūras “Telpu un teritorijas uzkopšanas pakalpojumi pārvaldīšanā esošajiem pašvaldības īpašumiem” (ID Nr. SIA "JNĪP" 2025/36) ietvaros, atkārtota objektu apskate nav jāveic.
8.2.  Pretendents uzņemas atbildību, ka piedāvājuma iesniegtas un ievērtētas visas ar Pakalpojuma izpildi saistītās izmaksas un resursi.
8.3.  Objektu apskates tiek organizētas laikā, kas ir saskaņots ar Pasūtītāja kontaktpersonu, kas noteikta Nolikumā 1.2. punktā.
8.4. Objekta apskates laikā ieinteresēto piegādātāju pārstāvjiem tiek dota iespēja pārliecināties par visiem izmēriem, novietojumu, tehnisko stāvokli un tml.
8.5. Pretendenta pārstāvim apskates laikā jānovērtē objekts tā, lai pretendenta piedāvājumā būtu ietverti visi potenciāli iespējamie darbi un izdevumi pilnā apjomā.


9. Pretendenta finanšu piedāvājums
9.1. Finanšu piedāvājumu pretendents sagatavo un iesniedz atbilstoši nolikuma 1.pielikumam “Pieteikums – finanšu piedāvājums”. 
9.2. Finanšu piedāvājumu vērtēšanas laikā komisija pārbauda, vai finanšu piedāvājumā vai nolikuma 3.1. pielikumā “Pakalpojumu izmaksu saraksts” nav aritmētisko kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās cenas. 
9.3. Ja piedāvājums ir nepamatoti lēts, komisija pieprasa skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. 
9.4. Ja tiek konstatētas aritmētiskas kļūdas, komisija tās labo, un par kļūdu labojumu un laboto piedāvājuma cenu paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
10. [bookmark: _Toc59334737][bookmark: _Toc61422143]Citas prasības (Dokumenti iesniedzami e-konkursu apakšsistēmas sadaļā “Citas prasības”):
	Prasība
	Iesniedzamais dokuments

	10.1. Eiropas vienotais iepirkumu procedūras dokuments
Saskaņā ar Publisko iepirkumu likuma 49.pantu, piegādātājs kā sākotnējo pierādījumu atbilstībai konkursa nolikumā noteiktajām pretendentu atlases prasībām var iesniegt Eiropas vienoto iepirkuma procedūras dokumentu.
	10.1.1. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kuram nododamās līguma daļas vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotajā iepirkuma procedūras dokumentā kā vismaz aizpilda:
1) III daļas A, B, C sadaļas, 
2) III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” ir jāiekļauj informācija par Starptautisko un Latvijas Republikas nacionālo sankciju likuma 11¹.panta pirmo daļu un Publisko iepirkumu likuma 42.panta otrās daļas 3.punktu,
3) IV daļas A, B un C sadaļas (ja attieicnāms).
10.1.2. Eiropas vienotais iepirkuma procedūras dokuments pieejams Elektronisko iepirkumu sistēmas  tīmekļvietnē, kur pretendents izmantojot izveidotā rīka adresi http://espd.eis,gov.lv, var Eiropas vienoto iepirkuma procedūras dokumentu aizpildīt, saglabāt un iesniegt pasūtītājam EIS e-konkursu apakšsistēmā.
10.1.3. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. 
10.1.4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
10.1.5. Ja pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa 5 (piecu) darba dienu laikā iesniegt dokumentus, kas apliecina pretendenta atbilstību pretendentu atlases prasībām (pretendents var lūgt komisiju pagarināt dokumentu iesniegšanas termiņu, ja tam ir objektīvs pamatojums). 



11. Pretendentu atlase un piedāvājumu pārbaude:
11.1. Komisija noraida pretendenta iesniegto piedāvājumu, ja:
11.1.1. Pretendenta kvalifikācija neatbilst konkursa nolikuma 6.punktā un attiecināmajos pielikumos noteiktajām prasībām;
11.1.2. Pretendenta Tehniskais piedāvājums neatbilst konkursa nolikuma 7.punktā un attiecināmajos pielikumos noteiktajām prasībām, vai ja pretendents nav veicis objektu apskati;
11.1.3. ja pretendenta piedāvājuma sastāvā iekļautie dokumenti neatbilst nolikuma prasībām vai piedāvājumā nav norādīta nolikumā prasītā informācija, komisija var pieņemt lēmumu par piedāvājuma noraidīšanu, izvērtējot trūkstošās informācijas būtiskumu un to ietekmi uz iespēju izvērtēt pretendenta piedāvājumu.
11.2. Pretendentu, kuram būtu piešķiramas Līguma slēgšanas tiesības, komisija izslēdz no turpmākās dalības iepirkuma procedūrā:
11.2.1. [bookmark: _Hlk140049179]Ja uz pretendentu attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā noteiktie izslēgšanas iemesli, ko komisija pārbauda Publisko iepirkumu likuma 42.pantā noteiktajā kārtībā, ņemot vērā Publisko iepirkumu likuma 43.panta nosacījumu.
11.2.2. Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.
11.2.3. Ja piedāvājumā norādītais apakšuzņēmējs (kuram izpildei nododamās līguma daļas vērtība ir vismaz 10 000 euro) vai persona, uz kuras iespējām pretendents balstās, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā noteiktie izslēgšanas iemesliem, un pretendents 10 darbdienu laikā pēc komisijas pieprasījuma (par minēto personu nomaiņu) nosūtīšanas dienas neiesniedz dokumentus par jaunu iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās.
11.3. Komisija ir tiesīga piedāvājuma pārbaudi veikt tikai tam pretendentam, kuram būtu piešķiramas Līguma slēgšanas tiesības. Komisija, lai gūtu pārliecību, ka izraudzītajam pretendentam būtu piešķiramas līguma slēgšanas tiesības, pirms tam attiecībā uz visiem piedāvājumiem pārbauda aritmētisko kļūdu neesamību un iesniegtā piedāvājuma atbilstību.
11.4. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Gadījumos, kad pasūtītājs ir ieguvis informāciju šādā veidā, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
12. Izvērtēšanas kritērijs saimnieciski visizdevīgākā piedāvājuma izvēlei: 
12.1. komisija piešķir līguma slēgšanas tiesības saimnieciski visizdevīgākajam piedāvājumam, kurš ieguvis vislielāko punktu skaitu, ko nosaka atbilstoši konkursa nolikuma 5.pielikuma “Saimnieciski visizdevīgākā piedāvājuma vērtēšanas kritēriji” nosacījumiem.
12.2. Komisija izvēlas saimnieciski visizdevīgāko piedāvājumu, kas atbilst nolikuma un tā pielikumu prasībām, un nav atzīts par nepamatoti lētu.

13. Lēmuma pieņemšana, paziņošana un līguma slēgšana
13.1. Komisija pieņem lēmumu Līguma slēgšanas tiesības piešķirt pretendentam, kura piedāvājums atbilst visām nolikumā noteiktajām prasībām un nolikumā noteiktajam izvērtēšanas kritērijam nolikuma saimnieciski visizdevīgākā piedāvājuma izvēlei.
13.2. Komisija jebkurā brīdī var pārtraukt vai izbeigt iepirkuma procedūru ievērojot Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” prasības.
13.3. Komisija, saskaņā ar Publisko iepirkumu likuma 37.panta nosacījumiem:
13.3.1. pēc lēmuma pieņemšanas par līguma slēgšanas tiesību piešķiršanu triju darbdienu laikā vienlaikus informē visus pretendentus par pieņemto lēmumu attiecībā uz iepirkuma līguma slēgšanu;
13.3.2. ja pieņemts lēmums izbeigt vai pārtraukt iepirkuma procedūru, triju darbdienu laikā pēc lēmuma pieņemšanas vienlaikus informē visus pretendentus par iemesliem, kuru dēļ iepirkuma procedūra tiek izbeigta vai pārtraukta.
13.4. Saskaņā ar Publisko iepirkumu likuma 60.panta sesto daļu iepirkuma līgumu slēdz ne agrāk kā nākamajā darbdienā pēc Publisko iepirkumu likuma 60.panta septītajā daļā noteiktā nogaidīšanas termiņa beigām, ņemot vērā minētā panta devītās daļas 1.punktu.
13.5. Ja par uzvarētāju tiks atzīts pretendents, kurš ir piegādātāju apvienība (nolikuma 6.2.apakšpunktā noteiktais gadījums), tad pretendents 5 (piecu) darbdienu laikā no dienas, kad beidzies nolikuma 12.4.apakšpunktā norādītais nogaidīšanas termiņš, iesniedz pasūtītājam vienu no šādiem dokumentiem:
13.5.1. sabiedrības līguma oriģinālu vai kopiju (uzrādot oriģinālu);
13.5.2. dokumentus, kas apliecina pilnsabiedrības izveidošanu.
13.6. Pretendentam jāparaksta un jāiesniedz pasūtītājam iepirkuma līgums 5 (piecu) darbdienu laikā no brīža, kad pasūtītājs ir uzaicinājis parakstīt iepirkuma līgumu. 
13.7. Ja uz pretendentu attiecināmi nolikuma 12.5.apakšpunkta nosacījumi, tad pasūtītājs šo pretendentu uzaicina parakstīt iepirkuma līgumu pēc minēto nosacījumu izpildes.
13.8. Ja izraudzītais pretendents atsakās slēgt iepirkuma līgumu ar pasūtītāju vai pretendents nav izpildījis nolikuma 12.5. vai 12.6.apakšpunkta nosacījumus, komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, komisija pieņem lēmumu pārtraukt iepirkuma procedūru, neizvēloties nevienu piedāvājumu.
13.9. Pēc iepirkuma līguma noslēgšanas un ne vēlāk kā iepirkuma līgumā noteiktajā termiņā, pretendents iesniedz pasūtītājam iepirkuma līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts iepirkuma līguma izpildē.
14. Nolikuma pielikumi, kas ir neatņemama nolikuma sastāvdaļa:
1.pielikums “Pieteikums – finanšu piedāvājums”
[bookmark: _Hlk135125518]2.pielikums “Kvalifikācijas informācija”
3.pielikums “Tehniskā specifikācija”
3.1. pielikums “Pakalpojumu izmaksu saraksts”;
4.pielikums  “Līguma projekts”
5.pielikums “Saimnieciski visizdevīgākā piedāvājuma vērtēšanas kritēriji”

